

LĒMUMS

Ādažos, Ādažu novadā

2024. gada 28. novembrī **Nr.** **452**

**Par zemes ierīcības projekta apstiprināšanu zemes vienībās Āķu ielā 8 un 10, Baltezerā**

Ādažu novada pašvaldības dome (turpmāk – Dome) izskatīja sertificēta zemes ierīkotāja Mārča Mistra (sert. Nr.: AA0087, adrese: Krišjāņa Barona iela 95a-12, Rīga, LV-1012, e-pasts: [marcis.mistris@inbox.lv](mailto:marcis.mistris@inbox.lv)) 25.10.2024. iesniegumu (reģistrēts 28.10.2024. ar Nr. ĀNP/1-11-1/24/5708) ar lūgumu apstiprināt zemes ierīcības projektu zemes robežu pārkārtošanai zemes vienībām Āķu ielā 8, Baltezerā, Ādažu pag., Ādažu nov. (kadastra apzīmējums 8044 013 0504) un Āķu ielā 10, Baltezerā, Ādažu pag., Ādažu nov. (kadastra apzīmējums 8044 013 0505), kā arī piešķirt nekustamā īpašuma lietošanas mērķus un adreses jaunveidojamajiem īpašumiem.

Izvērtējot ar iesniegumu saistītos apstākļus, tika konstatēts:

1. Dome 28.12.2022. pieņēma lēmumu Nr. 606 “Par zemes ierīcības projekta uzsākšanu īpašumiem Āķu ielā 8 un Āķu ielā 10, Baltezerā”, ar kuru tika atļauts izstrādāt zemes ierīcības projektu nekustamo īpašumu robežu pārkārtošanai zemes vienībām Āķu ielā 8, Baltezerā, Ādažu pag., Ādažu nov. (kadastra apzīmējums 8044 013 0504) un Āķu ielā 10, Baltezerā, Ādažu pag., Ādažu nov. (kadastra apzīmējums 8044 013 0505).
2. Nav nepieciešama iesniegtā zemes ierīcības projekta pilnveidošana vai noraidīšana.
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
5. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
6. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
7. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
8. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.
9. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Apstiprināt sertificēta zemes ierīkotāja Mārča Mistra (sert. Nr.: AA0087) izstrādāto zemes ierīcības projektu nekustamā īpašuma “Rembīši” ar kadastra Nr. 8044 013 0128 sastāvā esošās zemes vienības Āķu ielā 8, Baltezerā, Ādažu pag., Ādažu nov., ar kadastra apzīmējumu 8044 013 0504 un zemes vienības Āķu ielā 10, Baltezerā, Ādažu pag., Ādažu nov., ar kadastra apzīmējumu 8044 013 0505 robežu pārkārtošanai.
2. Saglabāt adreses adresācijas objektiem, saskaņā ar sarakstu:

|  |  |  |  |  |  |
| --- | --- | --- | --- | --- | --- |
| **Veiktā darbība** | **Adresā-cijas objekts** | **Adresācijas objekta esošais vai plānotais kadastra apzīmējums** | **Adresācijas objekta esošā adrese** | **Kods adrešu klasifika-torā** | **Adresācijas objekta jaunā adrese** |
| 1 | 2 | 3 | 4 | 5 | 6 |
| Saglabāšana | zemes vienība, ēkas | 80440130573, 80440130128001,  80440130128002,  80440130128006,  80440130128007 | Āķu iela 8, Baltezers, Ādažu pag., Ādažu nov., LV-2164 | [106565321](https://www.kadastrs.lv/varis/106565321?type=house) | Āķu iela 8, Baltezers, Ādažu pag., Ādažu nov., LV-2164 |
| Saglabāšana | zemes vienība, ēka | 80440130574,80440130128003 | Āķu iela 10, Baltezers, Ādažu pag., Ādažu nov., LV-2164 | [106565313](https://www.kadastrs.lv/varis/106565313?type=house) | Āķu iela 10, Baltezers, Ādažu pag., Ādažu nov., LV-2164 |

1. Noteikt nekustamā īpašuma lietošanas mērķus atbilstoši tabulai:

|  |  |  |  |  |  |
| --- | --- | --- | --- | --- | --- |
| **Z.v. Nr.** | **Veiktā darbība** | **Projektētais kadastra apz.** | **Platība, ha** | **Esošais lietošanas mērķis** | **Projektētais lietošanas mērķis** |
| 1. | noteikšana | 80440130573 | 0.1670 ha | 0601 | 0601 - 0.1670 ha |
| 2. | noteikšana | 80440130574 | 0.1080 ha | 0601 | 0601 - 0.1080 ha |

1. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
2. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
3. Lēmuma izpildes kontroli veikt pašvaldības izpilddirektora vietniecei.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU